«O‘zbekiston havo yo‘llari» milliy aviakompaniyasi Krasnodar o‘lkasidan O‘zbekistonning tarixiy hududlariga sayyohlik marshrutlari ochishni rejalashtirmoqda. Bu haqda «RBK-Yug» nashri xabar tarqatdi. Agentlik bergan ma’lumotga ko‘ra, aviakompaniya Krasnodar va Sochi bilan birgalikda O‘zbekistonning tarixiy maskanlari: Toshkent, Xiva, Samarqand va Buxoroni aviayo‘nalishlar orqali bog‘lash taklifi bilan chiqqan. Parvozlar ikkinchi yo‘nalishga ko‘ra stopover sxemasi (transferlar punktida bir kundan ortiqroq vaqt davomida kutish) bo‘yicha amalga oshiriladi.